১৭ বছৰ বয়সত বিবাহপাশত আবদ্ধ হৈছিল পেট্ৰিচিয়া থমাছ । গোড়া খ্ৰীষ্টিয়ান পৰিয়ালটোৰ অমতত বিয়া হোৱা বাবে তেওঁক পৰিয়ালে এৰি দিছিল । ভূতৰ ওপৰত দনহ পৰাদি বিয়াৰ কিছুদিন পিছতে তেওঁ আবিষ্কাৰ কৰিছিল তেওঁৰ স্বামী এজন নিচাখোৰ ব্যক্তি যি তেওঁক নিয়মিত মাৰ-ধৰ কৰিছিল । উপায়ন্তৰ হৈ তেওঁ মাতৃৰপৰা অলপ পইছা ধাৰলৈ লৈ চেন্নাইৰ মেৰীনা বীচত এখন সৰু গাড়ীত চাহ দোকান দিয়ে । এই দোকানখনত তেওঁ কৰ্মচাৰী হিচাপে দুজন প্ৰতিবন্ধী লোকক নিয়োগ কৰে । "মেৰীনা হৈছে মোৰ বিজনেছ স্কুল, মোৰ এম বি এ।" পেট্ৰিচিয়াই কয় ।